
PL.x 574


AVIZ

asupra propunerii legislative privind modificarea Legii nr. 84 din 24 iulie 1995, Legea  învăţământului



În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea Legii nr. 84 din 24 iulie 1995, Legea  învăţământului, trimisă cu adresa nr. Pl.x- 574 din  4 septembrie 2006 şi înregistrată sub nr. 31/998 din 4 septembrie 2006.


Camera Deputaţilor este prima  Cameră sesizată.



Guvernul,  prin adresa nr.2404/08.08.2006,  nu  susţine adoptarea  acestei  iniţiative legislative, apreciind  că diminuarea numărului mediu de elevi la clasă ar  conduce la  un decalaj nejustificat între numărul profesorilor raportat la  cel al  elevilor din sistemul de învăţământ preuniversitar românesc şi cel existent în alte sisteme educaţionale europene.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din  13  septembrie 2006.



Membrii comisiei au examinat propunerea legislativă supusă aprobării,  expunerea de motive şi avizul favorabil al Consiliului Legislativ cu nr. 972/10.07.2006.
În urma dezbaterilor, cu unanimitate de voturi, s-a  hotărât avizarea favorabilă a propunerii legislative.


În raport de obiectul şi conţinutul său, propunerea  legislativă face parte din categoria legilor organice.

                   PREŞEDINTE,                             SECRETAR,

                    Sergiu Andon                              George Băeşu
Consilier

